Dómsmálaráðherra Noregs Jøran Kallmyr segir það – að kveikja í heilögu riti íslams – kóraninum , sé hluti af málfrelsinu sem fólk verði að samþykkja . Norska blaðið VG sagði nýlega frá því , þegar norsk íslamagagnrýnin samtök ” Stoppa islamiseringen av Norge ” ( SIAN ) brenndu kóraninn á útifundi í Kristianstad fyrir nokkru . Atburðurinn skapaði miklar umræður í Noregi og vakti einnig athygli á alþjóðavettvangi , þegar íslamistar í Pakistan svöruðu með því að brenna norska fánann . Spurningin hefur verið , hvort það eigi að leyfa eða banna innan ramma málfrelsisins að brenna kóraninn . Til átaka kom á útifundinum í Kristiansstad þegar ráðist var á meðlimi SIAN en lögreglan skakkaði leikinn . ” Jafnvel þótt við leggjumst gegn því að brenna kóraninn , þá verðum við að samþykkja það í okkar samfélagi þar sem málfrelsi gildir og að brenna kóraninn er hluti þess málfrelsis ” , segir dómsmálaráðherra Noregs Jøran Kallmyr skv. VG . Ráðherrann bendir á að íslam er hvorki einstaklingur né hópur heldur trúarbrögð sem hljóta að þola gagnrýni . Þannig virkar málfrelsið en allir skilja það ekki . ” Útlensk öfl eiga heldur ekki að ákveða hvaða lög og reglur gilda í Noregi ” segir ráðherrann . Á að leyfa áfengisauglýsingar í fjölmiðlum ?